एक किताब ने सूप को कर दिया था हर जगह मशहूर
सूप शब्द मूलत: फ्रेंच शब्द ‘सूपे' से आया है। लैटिन में इसी के लिए ‘सुप्पा’ शब्द का इस्तेमाल किया गया। जर्मनी में सब्जियों के शोरबे में ब्रेड के टुकड़े डालकर एक डिश बनाई जाती थी, जिसे ‘सोप’ कहा जाता था। किसी कुकरी बुक में सबसेA book made soup famous everywhere
सूप शब्द मूलत: फ्रेंच शब्द ‘सूपे' से आया है। लैटिन में इसी के लिए ‘सुप्पा’ शब्द का इस्तेमाल किया गया। जर्मनी में सब्जियों के शोरबे में ब्रेड के टुकड़े डालकर एक डिश बनाई जाती थी, जिसे ‘सोप’ कहा जाता था। किसी कुकरी बुक में सबसे पहले सूप की रेसिपी वर्ष 1742 में एलिज़ा स्मिथ की लिखी पुस्तक ‘द कम्पलीट हाउसवाइफ' में प्रकाशित हुई थी। इस कुकरी बुक में एक पूरा अध्याय सूपों पर था, जिसमें कई तरह के सूप बनाने की विधियां बताई गई थीं। यह कुकरी बुक सबसे पहले 1727 में लंदन से प्रकाशित हुई थी और इतनी लोकप्रिय हुई कि पचास साल में इसके 18 संस्करण छपे। इसलिए इस किताब में छपने वाली कोई भी डिश काफी चलन में आ जाती थी। इस तरह पश्चिमी देशों में सूप के चलन में इस किताब का भी योगदान रहा। साल 1897 में अमेरिकी केमिस्ट जॉन टी. डोरेंस ने पहली बार कैन्ड सूप का ईजाद किया। बाद में यह पाउडर के रूप में भी आने लगा। आज दुनियाभर में सैकड़ों प्रकार के सूप मिल जाएंगे।
घर पर इस तरह बनाएं कॉर्न सूप
हममें से कई लोगों ने शादियों में या पार्टियों में या होटलों में कॉर्न सूप का आनंद लिया होगा। आज हम जानते हैं कि इसे घर पर कैसे बना सकते हैं:
क्या चाहिए?
4 कप ताजे या फ्रोजन मक्के के दाने
1 मध्यम आकार का प्याज, कटा हुआ
2 कलियां लहसुन (बारीक कटी हुईं या मसली हुईं)
4 कप सब्जियों का शोरबा
1 कप दूध या क्रीम
2 बड़े चम्मच बटर
नमक और काली मिर्च स्वादानुसार
वैकल्पिक टॉपिंग- कटे हुई ताजे पत्ते (अजवायन या हरे प्याज के), कीसा हुआ चीज़।
कैसे बनाएं?
- एक बड़े बर्तन में मध्यम आंच पर बटर पिघलाएं। इसमें कटा हुआ प्याज और कीमा बनाया हुआ लहसुन डालें। उसमें से सुगंध आने तक उन्हें अच्छे से भून लीजिए।
- अब इसी बर्तन में मक्के के दाने डालें और लगभग 5 मिनट तक या तब तक जब तक कि वे थोड़े नरम न हो जाएं, पकाएं। बीच-बीच में उन्हें हिलाते भी रहें।
- अब इसमें चार कप सब्जियों का शोरबा डालें और मिश्रण को 15 से 20 मिनट तक हल्की आंच पर उबाल आने दीजिए।
- अब एक दूसरा पॉट लेकर उसमें पूरे मिश्रण को डाल लीजिए। इमर्सन ब्लेंडर (हैंडहेल्ड ब्लेंडर) के जरिए मिश्रण को स्मूद होने तक सावधानीपूर्वक प्यूरी करें। इस प्यूरी किए गए सूप को फिर से वापस गर्म करने वाले बर्तन में डालें और उसमें दूध या क्रीम मिलाएं। उसे पांच मिनट तक धीमी आंच पर पकाएं। आप चाहें तो इसमें स्वादानुसार नमक व कालीमिर्च भी डाल सकते हैं।
- अब सूप तैयार है। इसे कटोरे में डालें और अपनी पसंदीदा टॉपिंग जैसे कटे हुई अजवायन या हरे प्याज के ताजे पत्तों या कीसे हुए चीज़ से गार्निश करें। गरमागरम परोसें।
कैसे बनाएं वेजिटेबल शोरबा?
इसमें मुख्य रूप से तीन चीजें होनी चाहिए। प्याज, गाजर और धनिया के डंठल। इसके अलावा आप इसमें हरे प्याज के पत्ते, लहसुन, शिमला मिर्च आदि भी मिक्स करना चाहें तो कर सकते हैं। इन सभी चीजों को बारीक टुकड़ों में काट लीजिए। अब इसमें उचित मात्रा में पानी मिलाकर स्वादानुसार नमक और काली मिर्च पाउडर मिला लीजिए। इन्हें करीब एक घंटे तक गैस की धीमी आंच पर उबलने दीजिए। जब अच्छे से पक जाए तो उसे छान लीजिए। तैयार है वेजिटेबल ब्रॉथ या शोरबा।